CELEX: 62011TN0655
Language: fi
Date: 2011-12-22 00:00:00
Title: Asia T-655/11: Kanne 22.12.2011 — FSL ym. v. komissio

25.2.2012   
            
            
               FI
            
            
               Euroopan unionin virallinen lehti
            
            
               C 58/13
            
         Kanne 22.12.2011 — FSL ym. v. komissio
   (Asia T-655/11)
   2012/C 58/25
   Oikeudenkäyntikieli: englanti
   
      Asianosaiset
   
   
      Kantajat: FSL Holdings (Antwerpen, Belgia), Firma Léon Van Parys (Antwerpen, Belgia) ja Pacific Fruit Company Italy SpA (edustajat: asianajajat P. Vlaemminck ja C. Verdonck)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               Kumoamaan 12.10.2011 asiassa COMP/39.482 — Eksoottiset hedelmät — Banaanit tehdyn komission päätöksen 1 ja 2 artiklan
            
         
               —
            
            
               Toissijaisesti kumoamaan riidanalaisen päätöksen 2 artiklan siltä osin kuin siinä määrätään kantajille 8 919 000 euron sakko, ja alentamaan sakkoa niiden vaatimusten mukaisesti, jotka kantajat tulevat unionin yleisessä tuomioistuimessa esittämään.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa neljään kanneperusteeseen.
   
               1)
            
            
               Ensimmäinen kanneperuste, jonka mukaan olennaisia menettelymääräyksiä on rikottu ja puolustautumisoikeuksia loukattu, koska
               
                           —
                        
                        
                           Asiakirjoja, jotka oli hankittu yksinomaan kansallista verotutkintaa varten, oli käytetty;
                        
                     
                           —
                        
                        
                           Muista lähteistä peräisin olleita asiakirjoja oli käytetty, ja
                        
                     
                           —
                        
                        
                           Sakkoimmuniteettia hakenutta osapuolta oli lainvastaisesti ohjailtu.
                        
                     
         
               2)
            
            
               Toinen kanneperuste, jonka mukaan vastaaja on käyttänyt väärin harkintavaltaansa.
            
         
               3)
            
            
               Kolmas kanneperuste, jonka mukaan todisteita on arvioitu väärin ja jonka mukaan rikkomista ei voida näyttää toteen kyseisillä todisteilla.
            
         
               4)
            
            
               Neljäs kanneperuste, jonka mukaan neuvoston asetuksen (EY) N:o 1/2003 (1) 23 artiklan 3 kohtaa ja vuoden 2006 suuntaviivoja (2) on rikottu esittämällä vääriä toteamuksia rikkomisen vakavuudesta ja kestosta sekä lieventävistä olosuhteista, ja jonka mukaan sakkoa laskettaessa on loukattu syrjintäkiellon periaatetta.
            
         
      (1)  Perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annettu neuvoston asetus (EY) N:o 1/2003 (EUVL 2003 L 1, s. 1).
   
      (2)  Suuntaviivat asetuksen n:o 1/2003 23 artiklan 2 kohdan a alakohdan mukaisesti määrättävien sakkojen laskennasta (EUVL 2006 C 210, s. 2).